Covid: कोरोना के एक्टिव मामले 191 दिनों में सबसे कम, तीन लाख से नीचे पहुंचा आंकड़ा
स्वास्थ्य मंत्रालय द्वारा जारी किए ताजा आकंड़ों के अनुसार, भारत में अबतक कोरोना संक्रमण के कुल 3 करोड़ 36 लाख 78 हजार 786 मामले सामने आ चुके हैं। कुल मामलों में से 3 करोड़ 29 लाख 31 हजार 972 मरीज कोरोना से उबरने में सफल रहे हैं जबकि अबतक 4 लाख 47 हजार 194 लोगों की कोरोना की वजह से मौत हो चुकी है।
नई दिल्ली. भारत में एक दिन में कोविड-19 के 26,041 नए मामले सामने आने के बाद देश में कुल संक्रमितों की संख्या बढ़कर 3,36,78,786 हो गई। वहीं, एक्टिव मामलों की संख्या कम होकर 2,99,620 हुई, जो 191 दिन में सबसे कम संख्या है। देश में पिछले 24 घंटों में कोरोना संक्रमण के 26 हजार 41 नए मरीज सामने आए हैं जबकि 29 हजार 621 कोरोना मरीज इस बीमारी से उबरने में सफल रहे हैं। इस समय अवधि में 276 कोरोना मरीजों की मौत हो गई है।आपको बता दें कि 24 घंटे में सामने आए कुल मामलों में 15 हजार 951 मामले अकेले केरल राज्य से सामने आए हैं, यहां 165 लोगों की मौत भी हुई है।स्वास्थ्य मंत्रालय द्वारा जारी किए ताजा आकंड़ों के अनुसार, भारत में अबतक कोरोना संक्रमण के कुल 3 करोड़ 36 लाख 78 हजार 786 मामले सामने आ चुके हैं। कुल मामलों में से 3 करोड़ 29 लाख 31 हजार 972 मरीज कोरोना से उबरने में सफल रहे हैं जबकि अबतक 4 लाख 47 हजार 194 लोगों की कोरोना की वजह से मौत हो चुकी है। पिछले 24 घंटे में उपचाराधीन मरीजों की संख्या में कुल 3,856 की कमी दर्ज की गई। मरीजों के ठीक होने की राष्ट्रीय दर 97.78 प्रतिशत है।